মহাকুম্ভে মহিলাদের স্নানের ভিডিও, টেলিগ্রামের বিরুদ্ধে এফআইআর

ওয়েব ডেস্ক: মহাকুম্ভকে (Mahakumbh 2025)  ঘিরে বিতর্ক থামছে না। দুর্ঘটনায় মৃতদের সম্পর্কে সঠিক তথ্য না দেওয়ার অভিযোগ উঠেছে। পরিবহণের অব্যবস্থা নিয়েও বিস্তর অভিযোগ। ত্রিবেণী সঙ্গমে পুণ্যস্নান করতে এসেছেন কোটি-কোটি মহিলা ভক্তরাও। মহিলাদের স্নানের সেই ভিডিও ও ছবির সোশ্যাল মিডিয়ায় ছড়িয়ে রমরমা ব্যবসা শুরু হয়েছে। চাঞ্চল্যকর এই ঘটনা সামনে এসেছে। এক্ষেত্রে ব্যবহার করা হয়েছে নামী বেশ কিছু সোশ্যাল মিডিয়া প্ল্যাটফর্মকেও। নড়চড়ে বসেছে পুলিশ। ঘটনায় টেলিগ্রাম চ্যানেল ও ইনস্টাগ্রামের একটি অ্যাকাউন্টের বিরুদ্ধে অভিযোগ দায়ের হল। মেলা কোতোওয়ালি থানায় এই এফআইআর দায়ের হয়েছে। তদন্তে নেমে পুলিশ জানতে পেরেছে, টাকার বিনিময়ে সদস্যপদ নিলে ওই ভিডিও দেখতে পাবেন গ্রাহকরা। এই ডিল হয় টেলিগ্রামের মাধ্যমে।

এই বিষয়ে সংশ্লিষ্ট সাইবার সেলের পক্ষে বিন্ধাচল যাদব বলেন, এর পিছনে রয়েছে সোশ্যাল মিডিয়া মানিটরিং। এই বিষয়ে একটি চ্যানেলের ইনস্টাগ্রাম অ্যাকাউন্টের একটি পোস্ট নজরে আসে। তাতে মহাকুম্ভে স্নান করতে আসা মহিলাদের ভিডিও ও ছবি পোস্ট করার কথা বলা হয়। ওই পোস্টে সিসিটিভি চ্যানেল ১১ নামক টেলিগ্রাম চ্যানেলের স্ক্রিনশট ছিল। তাতে ১৯৯৯ টাকায় সদস্যপদ নিলে মহিলাদের স্নানের ভিডিও দেওয়ার কথা বলা ছিল। পুলিশ সূত্রে খবর, এই ঘটনায় জোর কদমে তদন্ত চলছে। মেটার কাছ থেকেও তথ্য জানতে চাওয়া হয়েছে।

আরও পড়ুন: মহাকুম্ভে কুকর্ম! মহিলাদের স্নানের ভিডিও বিক্রি হচ্ছে চড়া দামে

দেখুন অন্য খবর: